Document ID: 32011D0883

KOMISIJOS ĮGYVENDINIMO SPRENDIMAS
2011 m. gruodžio 21 d.
kuriuo pagal Tarybos reglamento (EB) Nr. 1224/2009 79 straipsnio 1 dalį sudaromas Sąjungos inspektorių sąrašas
(pranešta dokumentu Nr. C(2011) 9701)
(2011/883/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 79 straipsnio 1 dalį,
kadangi:
(1)
Reglamentu (EB) Nr. 1224/2009 nustatoma Bendrijos kontrolės, inspektavimo ir vykdymo užtikrinimo sistema, kad būtų užtikrintas bendros žuvininkystės politikos taisyklių laikymasis; Reglamente (EB) Nr. 1224/2009 numatyta, kad nepažeisdami pakrantės valstybių narių tiesioginės atsakomybės Sąjungos inspektoriai gali atlikti inspektavimus pagal šį reglamentą Sąjungos vandenyse ir Sąjungos žvejybos laivuose ne Sąjungos vandenyse. Sąjungos inspektorių sąrašas turi būti nustatytas pagal Reglamente (EB) Nr. 1224/2009 nustatytą procedūrą;
(2)
2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), nustatomos išsamios Reglamentu (EB) Nr. 1224/2009 nustatytos Europos Sąjungos kontrolės sistemos taikymo taisyklės;
(3)
Įgyvendinimo reglamente (ES) Nr. 404/2011 numatyta, kad Sąjungos inspektorių sąrašas priimamas remiantis valstybių narių ir Europos žuvininkystės kontrolės agentūros pranešimais;
(4)
todėl tikslinga šio sprendimo priede pateikti Sąjungos inspektorių sąrašą, parengtą remiantis gautais valstybių narių pranešimais;
(5)
šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Pagal Reglamento (EB) Nr. 1224/2009 79 straipsnio 1 dalį sudarytas Sąjungos inspektorių sąrašas pateikiamas šio sprendimo priede.
2 straipsnis
Šis sprendimas skirtas valstybėms narėms pagal Sutartis.
Priimta Briuselyje 2011 m. gruodžio 21 d.

Labels: 15
6